ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Νοεμβρίου 1995 για την κατάργηση της απόφασης 94/887/ΕΚ περί παρεκκλίσεως από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας και περί κατάργησης της απόφασης 89/21/ΕΟΚ (Κείμενο που παρουσιάζει ενδιαφέρον για τον ΕΟΧ) (95/493/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 95/25/ΕΚ (2), και ιδίως το άρθρο 9α,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και ιδίως το άρθρο 8α,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 91/687/ΕΟΚ (5), και ιδίως το άρθρο 7α,

Εκτιμώντας:

ότι, βάσει του άρθρου 9α παράγραφος 1 της οδηγίας 64/432/ΕΟΚ, του άρθρου 8α παράγραφος 1 της οδηγίας 72/461/ΕΟΚ και του άρθρου 7α παράγραφος 1 της οδηγίας 80/215/ΕΟΚ, είναι δυνατόν να χορηγηθεί παρέκκλιση από την απαγόρευση σχετικά με την εξαγωγή ζώντων χοίρων, νωπού χοιρείου κρέατος και ορισμένων προϊόντων με βάση το κρέας, για ένα ή περισσότερα τμήματα της επικράτειας ενός κράτους μέλους που έχει εμφανισθεί αφρικανική πανώλη των χοίρων κατά τους προηγούμενους δώδεκα μήνες 7 ότι, το 1994, λόγω της βελτιωμένης υγειονομικής κατάστασης, κατέστη δυνατόν να θεσπιστεί η απόφαση 94/887/ΕΚ της 21ης Δεκεμβρίου 1994, περί παρεκκλίσεως από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας και περί κατάργησης της απόφασης 89/21/ΕΟΚ (6) του Συμβουλίου, όπως τροποποιήθηκε από την απόφαση 95/300/ΕΚ (7) 7 ότι η απόφαση 94/887/ΕΚ είχε ως αποτέλεσμα τη δημιουργία μιας περιφέρειας απαλλαγμένης από τη νόσο, μιας ζώνης επιτήρησης και μιας μολυσμένης περιφέρειας 7 ότι αποτελεί σχόχο του προγράμματος που θεσπίσθηκε βάσει της απόφασης 94/879/ΕΚ της Επιτροπής της 21ης Δεκεμβρίου 1994 περί εγκρίσεως του προγράμματος για την εξάλειψη και την επιτήρηση της αφρικανικής πανώλους των χοίρων που υποβλήθηκε από την Ισπανία και περί του καθορισμού του επιπέδου της κοινοτικής χρηματοδοτικής συμμετοχής για το 1995 (8) για την επιτήρηση της αφρικανικής πανώλης των χοίρων στο έδαφός της 7 ότι η Ισπανία ανέφερε την απουσία της αφρικανικής πανώλους των χοίρων κατά τους δώδεκα τουλάχιστον τελευταίους μήνες, η οποία διαπιστώθηκε με όλες τις μεθόδους ανίχνευσης, συμπεριλαμβανομένων ορολογικών εξετάσεων 7 ότι, λόγω της απουσίας της νόσου, πρέπει να ανακληθούν τα μέτρα που θεσπίσθηκαν με την απόφαση 94/887/ΕΚ 7 ότι η Μόνιμη Κτηνιατρική Επιτροπή εξέδωσε ευνοϊκή γνώμη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/887/ΕΚ καταργείται.

Άρθρο 2

Η παρούσα απόφαση εφαρμόζεται από την 1η Δεκεμβρίου 1995.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 15 Νοεμβρίου 1995.

Για την Επιτροπή Franz FISCHLER Μέλος της Επιτροπής